Réamhfhógra faoi chomhchruinniú

(Cás M.10766 — DANSKE BANK / LÄNSFŐRSÄKRINGAR BANK / NORDEA / SBAB BANK / SEB / HANDELSBANKEN / SWEDBANK / JV)

Cás a d'fhéadfaí a chur faoin nós imeachta simplithe

(Téacs atá ábhartha maidir le LEE)

(2022/C 356/05)

Danske Bank A/S, Danmark, Sverige Filial (“Danske Bank”, an Danmhairg),

Tambur, ar ardán cumarsáide digiteach é, agus a shócmhainní, sonraí agus comhaontuithe gaolmhara etc. is gá le haghaidh a oibríochtaí, atá faoi úinéireacht UC AB faoi láthair, atá á rialú ag Enento Group Plc (“Tambur”, an tSualainn),

An 8 Meán Fómhair 2022, fuair an Coimisiún fógra maidir le comhchruinniú atá beartaithe de bhun Airteagal 4 de Rialachán (CE) Uimh. 139/2004 ón gComhairle ( 1 )

Banc atá lonnaithe sa tSualainn is ea Swedbank, a thairgeann réimse iomlán seirbhísí airgeadais do chustaiméirí miondíola agus corparáideacha agus don earnáil phoiblí, lena n-áirítear iasachtaí, coigilteas, seirbhísí comhairleacha, taiscí, seirbhísí cuntas agus íocaíochtaí agus táirgí pinsin; go príomha sna tíortha Nordacha agus sna tíortha Baltacha.

Banc atá lonnaithe sa tSualainn is ea Handelsbanken, a thairgeann réimse iomlán seirbhísí airgeadais, lena gcumhdaítear an réimse baincéireachta ina iomláine, lena n-áirítear idirbhearta corparáideacha traidisiúnta, baincéireacht agus trádáil infheistíochta, chomh maith le baincéireacht mhiondíola, árachas saoil san áireamh; go háirithe sna tíortha Nordacha, sa Ríocht Aontaithe agus san Ísiltír.

Banc atá lonnaithe sa tSualainn is ea SEB, a thairgeann réimse iomlán seirbhísí airgeadais do chustaiméirí príobháideacha agus corparáideacha, lena n-áirítear baincéireacht infheistíochta, baincéireacht mhiondíola agus mhórdhíola, iasachtaí, coigilteas, árachas, iasachtaí morgáiste, bainistíocht sócmhainní agus infheistíochta, seirbhísí comhairleacha, agus léasú; go háirithe sna tíortha Nordacha, sna tíortha Baltacha agus sa Ghearmáin.

Banc atá lonnaithe san Fhionlainn is ea Nordea, a chuireann réimse iomlán seirbhísí ar fáil laistigh de na ceithre phríomhréimse gnó: baincéireacht phearsanta, baincéireacht ghnó, corparáidí agus institiúidí móra, chomh maith le bainistiú sócmhainní agus rachmais; go príomha sna ceithre mhargadh baile Nordacha – an Danmhairg, an Fhionlainn, an Iorua agus an tSualainn.

Is cuideachta seirbhísí airgeadais atá lonnaithe sa tSualainn é Länsförsäkringar Bank a thairgeann seirbhísí sa tSualainn. Cuireann Länsförsäkringar Bank seirbhísí airgeadais ar fáil do chustaiméirí corparáideacha miondíola, talmhaíochta agus FBManna, lena n-áirítear iasachtaí, coigilteas, seirbhísí comhairleacha, taiscí, seirbhísí cuntais agus íocaíochtaí agus táirgí pinsin. Tá Länsförsäkringar Bank gníomhach i léasú/fruilcheannach trí fhochuideachta freisin.

Is cuideachta seirbhísí airgeadais atá lonnaithe sa Danmhairg é Danske Bank. Tá Danske Bank gníomhach i mbaincéireacht mhiondíola agus mhórdhíola, scéimeanna pinsin, árachas, airgeadas morgáiste, bainistíocht sócmhainní, bróicéireacht, eastát réadach, agus seirbhísí léasaithe; go príomha sna tíortha Nordacha agus i dtíortha eile i dTuaisceart na hEorpa.

3.

Tar éis réamhscrúdú a dhéanamh, is é cinneadh an Choimisiúin go bhféadfadh an t-idirbheart ar tugadh fógra ina leith a bheith faoi raon feidhme an Rialacháin um Chumaisc. Ach forchoimeádtar an cinneadh críochnaitheach maidir leis sin.

De bhun an Fhógra ón gCoimisiún maidir le nós imeachta simplithe i dtaca le cóireáil comhchruinnithe áirithe faoi Rialachán (CE) Uimh. 139/2004 ón gComhairle (2), ba cheart a thabhairt faoi deara go bhféadfaí an cás seo a chur faoin nós imeachta a leagtar amach san Fhógra.